**Dohoda o zachovávaní mlčanlivosti**

uzatvorená v zmysle ust. § 269 ods. 2 zákona č. 513/1991 Zb. Obchodný zákonník v znení neskorších právnych predpisov (ďalej len „**Obchodný zákonník**“)

# ZMLUVNÉ STRANY

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: Ing. Karol Lintner, riaditeľ, odbor ochrany a bezpečnosti

IČO: 30 844 789

IČ DPH: SK2020815654

DIČ: 2020815654

Bankové spojenie. Národná banka Slovenska

Číslo účtu v tvare IBAN: SK07 0720 0000 0000 0000 1919

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „NBS“)

a

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

Zapísaný: <vyplní uchádzač>

(ďalej len „Hospodársky subjekt“)

(ďalej spolu len „Zmluvné strany” alebo jednotlivo ako „Zmluvná strana“)

# PREAMBULA

* 1. Zmluvné strany uzatvárajú túto Dohodu o mlčanlivosti (ďalej len „Dohoda“) za účelom oboznámenia sa so súťažnými podkladmi na 1. časť zákazky s názvom **„**Špeciálne prepravné vozidlá**“** uskutočňovaný postupom – užšia súťaž*.*
	2. Zmluvné strany uzatvárajú túto Dohodu s ohľadom na skutočnosti, že:
		+ NBS poskytne hospodárskemu subjektu časť súťažných podkladov - prílohu č. 1 k Zmluve o dielo č. C-NBS1-000-071-962 (ďalej len „zmluva o dielo“) potrebnú na oboznámenie sa s ňou a možnosťou predloženia ponuky,
		+ poskytované dokumenty obsahujú dáta, ktoré predstavujú chránené informácie podľa čl. 2 pracovného predpisu Národnej banky Slovenska č. 21/2011 o chránených informáciách v podmienkach Národnej banky Slovenska v znení neskorších predpisov

# PREDMET DOHODY

* 1. NBS poskytne hospodárskemu subjektu časť súťažných podkladov - prílohu č. 1 k Zmluve o dielo za účelom oboznámenia sa s ňou a možnosťou predloženia ponuky.
	2. Zmluvné strany sa dohodli, že všetky informácie, špecifikácie a iné údaje bez ohľadu na to, či majú technický, odborný, obchodný, prevádzkový, informačný alebo iný charakter, ktoré NBS sprístupní hospodárskemu subjektu, sú dôverné (ďalej len „**Dôverné informácie**").
	3. Pre vylúčenie pochybností Zmluvné strany vyhlasujú, že Dohoda nemá charakter zmluvy o budúcej zmluve a teda nezakladá povinnosť uzatvoriť žiadnu budúcu zmluvu.
	4. NBS pri spracúvaní osobných údajov dotknutých osôb hospodárskeho subjektu pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle NBS: https://www.nbs.sk/sk/ochrana-osobnych-udajov.

# POVINNOSŤ MLČANLIVOSTI

* 1. NBS ukladá hospodárskemu subjektu podľa § 22 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov povinnosti zamerané na ochranu dôverných informácií, ktoré sprístupňuje počas priebehu verejného obstarávania.
	2. Hospodársky subjekt je povinný zachovávať mlčanlivosť o Dôverných informáciách, ibaže by z Dohody alebo z ustanovení príslušných všeobecne záväzných právnych predpisov vyplývalo inak.
	3. Hospodársky subjekt sa zaväzuje, že:
		1. Dôverné informácie získané od NBS neposkytne žiadnej tretej strane;
		2. nezverejní, nepredá, nebude obchodovať a ani akýmkoľvek iným spôsobom neposkytne akejkoľvek tretej osobe akýkoľvek údaj týkajúci sa Dôverných informácií;
		3. nebude Dôverné informácie a/alebo ich nosiče využívať na iný účel než je uvedený v článku III ods. 3.1 Dohody a/alebo spôsobom, ktorým by poškodzoval NBS.
	4. Hospodársky subjekt sa zaväzuje informovať NBS okamžite po zistení neoprávnenej manipulácie s Dôvernými informáciami alebo o inom porušení práv a povinností v zmysle Dohody.
	5. Povinnosť zachovávať mlčanlivosť o Dôverných informáciách sa nevzťahuje na:
		1. informácie, ktoré sú už v deň podpisu Dohody verejne známe, alebo ktoré je možné v deň podpisu Dohody získať z bežne dostupných informačných zdrojov;
		2. informácie, ktoré sa stanú po podpise Dohody verejne známymi, alebo ktoré bude možné po tomto dni získať z bežne dostupných informačných zdrojov inak než porušením povinnosti hospodárskeho subjektu zachovávať mlčanlivosť na základe Dohody;
		3. informácie, ktoré nie sú verejne známe a ktoré hospodársky subjekt získal alebo získa v súlade so všeobecne záväzným právnym predpisom od tretej osoby, ak súčasne tretia osoba poskytnutím týchto informácií NBS neporušila všeobecne záväzný právny predpis;
		4. prípady, keď na základe zákona vznikne hospodárskemu subjektu povinnosť poskytnúť Dôverné informácie; hospodársky subjekt je povinný informovať NBS o vzniku povinnosti poskytnúť Dôverné informácie na základe zákona a o spôsobe a rozsahu, akým, resp. v akom ju plnil.
	6. Hospodársky subjekt zodpovedá za to, že nedôjde k zneužitiu, strate, úniku alebo odcudzeniu informácií a dokumentov získaných a spracovaných počas plnenia predmetu zmluvy. Pre zabezpečenie tejto povinnosti hospodársky subjekt príjme primerané organizačné, personálne a technické opatrenia. Hospodársky subjekt sa zaväzuje zaviazať povinnosťou mlčanlivosti svojich zamestnancov a iné spolupracujúce osoby. V prípade, že hospodársky subjekt zistí porušenie týchto zodpovedností, je povinný o tom bezodkladne písomne informovať NBS.
	7. Predchádzajúcimi ustanoveniami nie je obmedzené právo na ochranu obchodného tajomstva v zmysle ust. § 17 a nasl. Obchodného zákonníka.

# SANKCIE

* 1. Zmluvné strany sa dohodli, že v prípade porušenia povinnosti mlčanlivosti podľa článku

IV. Dohody zo strany hospodárskeho subjektu je hospodársky subjekt povinný uhradiť NBS zmluvnú pokutu vo výške 20.000,- eur za každé jednotlivé porušenie.

* 1. Zmluvná pokuta podľa ods. 5.1 tohto článku Dohody je splatná na základe vystavenej faktúry s lehotou splatnosti 15 dní odo dňa jej vystavenia. Uhradením zmluvnej pokuty zostáva povinnosť nahradiť vzniknutú škodu v plnej výške nedotknutá.
	2. Zmluvné strany vyhlasujú, že zmluvná pokuta dohodnutá v odsekoch 5.1 tohto článku Dohody je dohodnutá v súlade s dobrými mravmi a zásadami poctivého obchodného styku, s ohľadom na obchodné zvyklosti zachovávané v danej podnikateľskej oblasti a je primeraná vzhľadom na podnikateľské riziko, ktoré znáša NBS v prípade, ak by hospodársky subjekt porušil ustanovené povinnosti.

# VI. ZÁVEREČNÉ USTANOVENIA

* 1. Dohoda nadobúda platnosť a účinnosť dňom podpisu oboma zmluvnými stranami a uzatvára sa na dobu neurčitú.
	2. Zmluvné strany sa dohodli, že vylučujú použitie všetkých ustanovení Obchodného zákonníka o odstúpení od zmluvy na právny vzťah založený Dohodou, a to ako ustanovení o odstúpení od zmluvy v časti všeobecných ustanovení o záväzkových vzťahoch, tak i ustanovení o odstúpení od zmluvy pri jednotlivých zmluvných typoch, ktoré sa svojou povahou najväčšmi približujú právnemu vzťahu založenému Dohodou, v dôsledku čoho žiadna zo Zmluvných strán nie je oprávnená od Dohody jednostranne odstúpiť z akéhokoľvek dôvodu. Dohodu je možné ukončiť pred uplynutím doby, na ktorú bola uzatvorená iba vzájomnou dohodou Zmluvných strán.
	3. Dohodu možno meniť alebo dopĺňať len vo forme písomných dodatkov podpísaných oboma Zmluvnými stranami.
	4. Na výslovne neupravené právne vzťahy vyplývajúce z Dohody sa aplikujú ustanovenia Obchodného zákonníka a ostatných súvisiacich všeobecne záväzných právnych predpisov platných na území Slovenskej republiky.
	5. V prípade vzniku akéhokoľvek sporu alebo rozdielneho názoru medzi Zmluvnými stranami v súvislosti s Dohodou, vrátane akéhokoľvek problému týkajúceho sa jej platnosti, resp. ukončenia, sa budú Zmluvné strany snažiť vyriešiť predovšetkým vzájomnými rokovaniami.
	6. V prípade, že akékoľvek ustanovenie Dohody je alebo sa stane neplatným, neúčinným alebo nevykonateľným, nie je tým dotknutá platnosť, účinnosť alebo vykonateľnosť ostatných ustanovení Dohody, pokiaľ to nevylučuje v zmysle všeobecne záväzných právnych predpisov samotná povaha takéhoto ustanovenia. Zmluvné strany sa zaväzujú bez zbytočného odkladu, nahradiť ho ustanovením novým, ktorého obsah bude v čo najväčšej miere zodpovedať vôli Zmluvných strán v čase uzatvorenia Dohody.
	7. Dohoda je uzatvorená v štyroch (4) rovnopisoch, pre hospodársky subjekt jedno vyhotovenie a pre NBS tri vyhotovenia.
	8. Zmluvné strany vyhlasujú, že Dohoda nebola uzavretá v tiesni ani za nápadne nevýhodných podmienok a predstavuje prejav ich vôle, ktorý je urobený slobodne, vážne, určite a zrozumiteľne, a ktorý nie je urobený v omyle a svojím obsahom alebo účelom neodporuje alebo neobchádza zákon. Ďalej Zmluvné strany vyhlasujú, že ich zmluvná voľnosť nie je žiadnym spôsobom obmedzená, sú spôsobilé na uzatvorenie Dohody a jej plnenie je možné, sú oboznámené s jej obsahom a bez výhrad s ním súhlasia, na znak čoho k Dohode pripájajú svoje vlastnoručné podpisy.

V Bratislave, dňa V <vyplní uchádzač>, dňa <vyplní uchádzač>

Národná banka Slovenska : Hospodársky subjekt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Karol Lintner <vyplní uchádzač>

riaditeľ <vyplní uchádzač>

odbor ochrany a bezpečnosti